Nové Mesto nad Váhom

Nové Mesto nad Váhom, hungare Vágújhely [vAgUjhej], germane Neustadt an der Waag estas urbo en Slovakio, en Regiono Trenčín, en Distrikto Nové Mesto nad Váhom, kies distriktejo estas. La urbonomo signifas en ĉiuj lingvoj Nova Urbo apud Váh.
eta|maldekstra|Preĝejo de Nové Mesto nad Váhom
 Situo 
La urbo situas en dekstra bordo de Váh, laŭ la ĉefvojo kaj fervojo Bratislavo-Žilina. Trenčín troviĝas 20 km-ojn, la ĉefurbo 95 km.

 Historio 
La komunumo estis loĝata dum la neolitiko, krome oni trovis restaĵojn de diversaj prabestoj. La unua mencio skribe okazis en 1074. Klostro fondiĝis en 1260, kiu estis donacita al abatejo de Pannonhalma en 1243. La husanoj en 1447 bruligis la setlejon. Ĝis la turka erao la posedantoj ofte ŝanĝiĝis. La turkoj atingis kaj suferigis la loĝantaron ekde 1570. En la 17-a jarcento la Habsburgoj kunvokis diversajn taĉmentojn kontraŭ la turkoj, sed ili suferigis, eĉ murdis la loĝantojn. Dum liberecbatalo de Francisko Rákóczi la 2-a lia armeo okupis la malfeliĉan komunumon. Dum regado de Maria Teresia alvenis slovakoj. Fine de la 19-a j.c. konstruiĝis granda rondirado de fervojo, kiu ligis urbojn Budapeŝto-Miskolc-Košice-Poprad-Liptovský Mikuláš-Martin-Žilina-Považská Bystrica-Trenčín-Nové Mesto nad Váhom-Trnava-Bratislavo-Vác-Budapeŝto. En 1910 en la urbeto loĝis 5879 da loĝantoj (3808 slovakoj, 1146  germanoj kaj 856 hungaroj). Ĝis 1919 la urbo apartenis al Hungario, al Nyitra (reĝa departemento), al distrikto de Vágújhely, kies distriktejo estis. Poste la urbo apartenis al Ĉeĥoslovakio, ekde 1993 al Slovakio.

 Vidindaĵoj 
 restaĵoj de urba defendomuro
 gotika katolika paroĥa preĝejo kun defendomuro sur monteto, en 1666 barokiĝis, ĝi estas ankaŭ pilgrimloko
 ĉefplaco ĉirkaŭita kun malnovaj loĝdomoj

 Famuloj 
En la iama Vágújhely naskiĝis:
 hungaraj aktoroj Zoltán Basilides kaj Kálmán Erdődy
 hungaraj ĵurnalistoj Antal Horn kaj Ede Horn
 hungara negocisto Izsó Diamant
 hungara pentristo Ernő Béli Vörös
 hungara primaso Imre Esterházy
 hungara rabeno Izrael Bak
 hungara verkisto György Szántó
 slovaka predikisto Ján Abrahamffy.

Kategorio:Urboj de Slovakio
Kategorio:Municipoj en distrikto Nové Mesto nad Váhom
Kategorio:Distriktaj urboj en Slovakio